South African Communist Party

South African Communist Party (SACP) er et sørafrikansk kommunistisk parti som ble grunnlagt i 1921 under navnet Communist Party of South Africa. SACP er en partner i trepartialliansen som ellers består av ANC og fagforeningsbevegelsen COSATU.

I begynnelsen av partiets historie bestod hele medlemsmassen av en hvit befolkning, men fra 1924 begynte partiet også å organisere svarte arbeidere som sammen tok opp kampen mot arbeidsgivere.
Strategien til partiet ble formulert slik: «Den mest direkte linjen for å nå fram til sosialismen går gjennom massekamp for flertalsstyre.» I 1950 erklærte apartheidregimet CPSA ulovlig etter Suppression of Communism Act nr. 44,
noe som førte til at det ble oppløst og gikk over til å arbeide illegalt. I 1953 relanserte de seg selv med sitt nåværende navn South African Communist Party og forkortelsen SACP. Partiet ble for øvrig ikke lovlig igjen før i 1990.

Joe Slovo, Chris Hani og Braam Fischer var blant flere prominente ledere i SACP.

Referanser

Litteratur

Eksterne lenker 
 

Politiske partier i Sør-Afrika
Kommunistiske partier
Sør-Afrikas historie
Apartheid
Politiske partier etablert i 1921
1920-årene i Sør-Afrika